Die botsende sterrestelsels Arp 220.
Regte klimming 15h 34m 57.1s
Deklinasie +23° 30′ 11″
Skynmagnitude (m) 13,9
Afstand (ligjaar) 250 miljoen
Rooiverskuiwing 5 434 ± 7 km/s
Ander name IC 1127, IC 4553, UGC 9913, PGC 55497
15h 34m 57.1s, +23° 30′ 11″
Arp 220 is twee botsende interaktiewe sterrestelsels wat besig is om saam te smelt. Hulle is sowat 250 miljoen ligjare van die Aarde af in die sterrebeeld Slang.
Arp 220 van verder af gesien deur die Hubble-ruimteteleskoop.
Arp 220 is die naaste ultrahelder infrarooi sterrestelsel (ULIRG) aan die Aarde. Sy energieproduksie word oorheers deur die infrarooideel van die spektrum. Dit word dikwels beskou as die tipiese ULIRG en word as gevolg daarvan baie goed bestudeer.
Die grootste deel van sy energieproduksie is waarskynlik vanweë ’n groot uitbarsting van stervorming wat veroorsaak kan word deur die samesmelting van twee kleiner sterrestelsels.
Waarnemings in 2002 en 1997 deur die Hubble-ruimteteleskoop in die sigbare en die infrarooi-spektrum het meer as 200 groot sterreswerms in die middelste deel van die sterrestelsel onthul. Die grootste swerm is sowat 10 000 000 M☉.
X-straalwaarnemings deur die Chandra-sterrewag en XMM-Newton-satelliet het getoon Arp 220 het waarskynlik ’n aktiewe sterrestelselkern in sy middel. Dit laat interessante vrae ontstaan oor die verband tussen samesmeltings en aktiewe kerns, aangesien die samesmelting van sterrestelsels dikwels steruitbarstings veroorsaak en dalk ook supermassiewe swartkolke teweegbring soos die een wat skynbaar die aktiewe kern van Arp 220 van energie voorsien.
In Oktober 2011 het sterrekundiges tegelykertyd ’n rekordgetal van sewe supernovas in Arp 220 ontdek.
↑ 1,0 1,1 1,2 1,3 NED, "NED results for object ARP 116" URL besoek op 2012-11-11)
↑ IRAS exposes a remarkable infrared galaxy, Physics Today, 37, deel 8, 18-20 (1984)
↑ "Hubble Eyes Star Birth in the Extreme". Besoek op 2006-10-16.
↑ Fabien Batejat van die Chalmers-universiteit van Tegnologie (6 Oktober 2011). "Seven Supernovae Found in Single Galaxy—A First" (in Engels). Persberig. http://news.nationalgeographic.com/news/2011/10/111006-supernovas-universe-galaxy-evolution-arp-220-space-science/. Besoek op 10 Oktober 2011.
↑ Phương Huyền, Science Daily (3 Oktober 2011). "Phát hiện chưa từng thấy về các siêu tân tinh" (in Viëtnamees). Persberig. Archived from the original on 2011-10-09. http://web.archive.org/web/20111009062020/http://baodatviet.vn/Home/KHCN/thegioiquanhta/Phat-hien-chua-tung-thay-ve-cac-sieu-tan-tinh/201110/171007.datviet. Besoek op 10 Oktober 2011.
↑ Science Daily (2 Oktober 2011). "Astronomers Reveal Supernova Factory" (in Engels). Persberig. http://www.sciencedaily.com/releases/2011/09/110930071705.htm. Besoek op 10 Oktober 2011.
Hubble Sees Star Birth Gone Wild (SpaceDaily) 16 Junie 2006
Arp 22 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's
Wikimedia Commons het meer media in die kategorie Arp 220.
Arp 216 • Arp 217 • Arp 218 • Arp 219 • Arp 220 • Arp 221 • Arp 222 • Arp 223 • Arp 224
Ontsluit van "https://af.wikipedia.org/w/index.php?title=Arp_220&oldid=1614096"
Die bladsy is laas op 18 November 2017 om 12:16 bygewerk.